কালিদাস দত্ত

কালিদাস দত্ত ( ১০ ডিসেম্বর ১৮৯৫ – ১৪ মে ১৯৬৮ ) ছিলেন একজন বিশিষ্ট ভারতীয় বাঙালি প্রত্নতাত্ত্বিক সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১২৩, , ইতিহাস গবেষক  যিনি প্রধানত দক্ষিণ চব্বিশ পরগনার খাড়ি ও সুন্দরবন অঞ্চলের ইতিহাস ও প্রত্নতাত্ত্বিক নিদর্শনের উপর গবেষণার জন্য পরিচিত। তিনি একজন প্রাতিষ্ঠানিক প্রত্নতত্ত্ববিদ না হয়েও লোককথা, বংশলতিকা এবং প্রত্নবস্তুর সমন্বয়ে সুন্দরবনের ইতিহাস পুনর্গঠন করেন। তাঁকে আঞ্চলিক ইতিহাস অনুসন্ধানের পথিকৃৎ হিসাবে উল্লেখ করা হয়। 

জন্ম ও প্রারম্ভিক জীবন জীবন

কালিদাস দত্তের জন্ম ১৮৯৫ খ্রিস্টাব্দের ১০ ডিসেম্বর  ব্রিটিশ ভারতের অবিভক্ত চব্বিশ পরগনা জেলার অধুনা  পশ্চিমবঙ্গের  দক্ষিণ চব্বিশ পরগনা জেলার  জয়নগর মজিলপুর গ্রামে এক জমিদার পরিবারে। পিতা সুরেন্দ্রনাথ দত্ত ছিলেন  সেকালের দুর্দান্ত জমিদার। গৃহরক্ষা ও তত্ত্বাবধানের জন্য তিনি কুড়ি হাজার টাকায় দু'জন গোরা সৈন্যকে আজীবন ক্রয় করে রাখেন। তাঁর বাড়িতে কিছুকাল বঙ্কিমচন্দ্র চট্টোপাধ্যায় বসবাস করেন এবং সেই সময়ে তাঁর উপন্যাস বিষবৃক্ষ রচিত হয়। কালিদাসের মাতামহ কালিকৃষ্ণ মিত্র ও তার ভ্রাতা রাজকৃষ্ণ মিত্র সে সময়ে পণ্ডিতরূপে অগ্রগণ্য ছিলেন।  মাসিক বসুমতী পত্রিকার মাঘ ১৩৮২ বঙ্গাব্দে  প্রকাশিত জীবনী ১৯২১ খ্রিস্টাব্দে কালিদাস ম্যাট্রিক পাশ করেন। কলেজে পড়ার সময় পিতার অকাল মৃত্যুতে তাঁকে বিশাল জমিদারির ভার নিতে হয় এবং সেই সঙ্গে বাড়ির গ্রন্থাগারে পড়াশোনা করতে থাকেন তিনি।  জমিদারি দেখাশোনার কাজে সুন্দরবন অঞ্চলে ভ্রমণকালে বাংলার  নিম্নবঙ্গের বহু পুরাকীর্তির সন্ধান পান। 

পুরাকীর্তিতে অবদান

সংগৃহীত পুরাকীর্তি নিয়ে তাঁর অনুরাগ বৃদ্ধি হয় এবং পড়াশোনার সাথে নিম্নবঙ্গের খাড়ি, লাট অঞ্চলসহ নানা স্থান ভ্রমণ করে প্রত্নতত্ত্ব সংগ্রহ করতে শুরু করেন। প্রয়োজনে খননকার্য চালিয়ে পাল ও সেন যুগের অসংখ্য দেবদেবীর মূর্তি, মৃৎ পাত্র, প্রাচীন মুদ্রা, টেরাকোটা ফলক এবং তাম্রশাসন খুঁজে বের করেন এবং মজিলপুরে নিজ বাসগৃহে দুষ্প্রাপ্য প্রত্নতত্ত্ব নিদর্শনাদির এক বিরাট সংগ্রহশালা গড়ে তোলেন। 

তাঁর সংগ্রহ দেখার ও  কাহিনী শোনার জন্য আচার্য দীনেশচন্দ্র সেন, রমাপ্রসাদ চন্দ, সুনীতিকুমার চট্টোপাধ্যায়, স্টেলা ক্রেমরিশ, রাধাকুমুদ মুখোপাধ্যায়, কালিদাস নাথ, হেমচন্দ্র রায়চৌধুরী, নীহারঞ্জন রায় প্রমুখ ব্যক্তিত্বেরা মজিলপুরে এসেছেন। কালিদাস প্রত্নতত্ত্ব নিদর্শনাদি সংগ্রহের নানা কাহিনী তৎকালীন 'লিবার্টি', 'ফরওয়ার্ড', ইন্ডিয়ান হিস্টোরিক্যাল কোয়ার্টারলি', 'জার্নাল অফ ইন্ডিয়ান সোসাইটি অফ ওরিয়েন্টাল আর্ট' , 'পঞ্চপুষ্প', সাহিত্য পরিষদ পত্রিকায় প্রকাশ করেন। প্রত্নতত্ত্বের উপর তিনি বহু প্রবন্ধও রচনা করেন। তাঁর রচিত উল্লেখযোগ্য নিবন্ধ/গ্রন্থসমূহ-
সুন্দরবনের প্রাচীন ইতিহাস (১৯২৮) , ভারতবর্ষ , আশ্বিন সংখ্যা
অ্যান্টিকুটিজ অফ খাড়ি (১৯২৯), বরেন্দ্র রিসার্চ সোসাইটি, রাজশাহী
দি অ্যান্টিকুটিজ অফ নর্থ-ওয়েস্ট সুন্দরবন (১৯৩০), বরেন্দ্র রিসার্চ সোসাইটি, রাজশাহী
সুন্দরবনের প্রাচীন ইতিহাস (১৯৮৯) 
আদি গঙ্গার ইতিহাস (১৯৮৯)
দক্ষিণ চব্বিশ পরগনার অতীত আদিম যুগ (১৯৮৯,১৯৯৯)  (চারটি পর্বে) 

বাংলা ও ইংরাজী উভয় ভাষাতেই তাঁর লেখা প্রবন্ধ ও গ্রন্থাদি ১৯২০-এর দশকের শেষের দিক থেকে ১৯৬০-এর দশকের গোড়ার দিকে সুন্দরবনের (দক্ষিণ ২৪ পরগনা, পশ্চিমবঙ্গ) আঞ্চলিক ইতিহাস পুনর্গঠনে গুরুত্বপূর্ণ ভূমিকা পালন করেছিল।

কালিদাস দত্ত ১৯৫৭ খ্রিস্টাব্দে তাঁর সংগ্রহের একাংশ  কলকাতা বিশ্ববিদ্যালয়ের আশুতোষ সংগ্রহশালাতে ও পরে বাকি অংশ পশ্চিমবঙ্গ সরকারের প্রত্নসংগ্রহশালায় দান করেন।  

তাঁরই পৃষ্ঠপোষকতায় কলকাতা বিশ্ববিদ্যালয়ের আশুতোষ মিউজিয়ামের উদ্যোগে ১৯৫৭-৬৮ খ্রিস্টাব্দে কুঞ্জবিহারী গোস্বামীর নেতৃত্বে চন্দ্রকেতুগড়ে প্রথম বিজ্ঞান সম্মত খননকার্য চলে। 

পশ্চিমবঙ্গের লোকসংস্কৃতি এবং প্রাচীন বাংলার আঞ্চলিক ইতিহাস পুনর্গঠনে তাঁর ভূমিকা অত্যন্ত গুরুত্বপূর্ণ বলে গণ্য করা হয়।

মৃত্যু

কালিদাস দত্ত ১৩৭৫ বঙ্গাব্দে ৩১ বৈশাখ (১৯৬৮ খ্রিস্টাব্দের মে মাসে) পরলোক গমন করেন।  স্থানীয় ইতিহাসের উপর কাজ বাংলার আঞ্চলিক ইতিহাসের ধারাকে সমৃদ্ধ করেছে। তাঁর স্মৃতিরক্ষার্থে কালিদাস দত্ত স্মৃতিরক্ষা সমিতি গঠিত হয়েছে। তারাই  পশ্চিমবঙ্গ সরকারের কাছে সম্প্রতি মজিলপুরে কালিদাস দত্ত রোডের পৈতৃক দ্বিতল বাসভবনটিকে ঐতিহ্য ভবন তথা হেরিটেজ ভবন ঘোষণা করে অধিগ্রহণের আবেদন জানায়। 

তথ্যসূত্র 

বিষয়শ্রেণী:১৮৯৫-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:জয়নগর মজিলপুরের ব্যক্তি
বিষয়শ্রেণী: বাঙালি প্রত্নতত্ত্ববিদ 
বিষয়শ্রেণী: ভারতীয় প্রত্নতত্ত্ববিদ
বিষয়শ্রেণী:২০শ শতাব্দীর ভারতীয় প্রত্নতত্ত্ববিদ